|  |  |  |  |
| --- | --- | --- | --- |
|  |  |  | **ΕΜΠΟΡΙΚΟ &**  **ΒΙΟΜΗΧΑΝΙΚΟ**  **ΕΠΙΜΕΛΗΤΗΡΙΟ**  **ΠΕΙΡΑΙΩΣ** |

Πειραιάς, 09.04.2024

****

**ΥΠΟΜΝΗΜΑ**

**ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΠΕΙΡΑΙΩΣ**

**Προς τον**

**ΥΠΟΥΡΓΟ ΑΝΑΠΤΥΞΗΣ**

**κ. Κ. Σκρέκα**

**ΘΕΜΑΤΑ ΕΜΠΟΡΙΚΟΥ & ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΠΕΙΡΑΙΩΣ**

**Εκλογές Επιμελητηρίων**

* Άμεση Διενέργεια των Επιμελητηριακών Εκλογών
* Διεξαγωγή Επιμελητηριακών Εκλογών με παράλληλη δυνατότητα Ηλεκτρονικής, καθώς και Επιστολικής Ψηφοφορίας

*\* Το Ε.Β.Ε.Π. έχει ήδη αποστείλει σχετικά έγγραφα στο Υπουργείο Ανάπτυξης για την αναγκαιότητα προαιρετικής εφαρμογής της ηλεκτρονικής ψηφοφορίας, καθώς και της χρήσης επιστολικής ψήφου κατά τις επερχόμενες επιμελητηριακές εκλογές, τα οποία προωθήθηκαν και στην Κ.Ε.Ε.Ε.*

* Μη αποδοχή κατάταξης των επιχειρήσεων στα Αμιγή Επιμελητήρια, βάσει Κύριου ΚΑΔ και αποσύνδεση του θέματος από πιθανή αναβολή των επικείμενων επιμελητηριακών αρχαιρεσιών

*\* Επισυνάπτονται σχετικές θέσεις του Ε.Β.Ε.Π. που υποβλήθηκαν στο πλαίσιο της εξέτασης του θέματος επιμελητηριακής κατάταξης στην συσταθείσα, από την Κ.Ε.Ε.Ε., επιτροπή.*

**Επιμελητηριακή Στελέχωση**

* Αγκυλώσεις διαδικασιών προσλήψεων μέσω Α.Σ.Ε.Π.

*\* Καθίσταται αναγκαίος ο εκσυγχρονισμός του Οργανισμού των Υπηρεσιών του Ε.Β.Ε.Π., προκειμένου να ανταποκρίνεται στο εύρος και την πολυσχιδή εμβέλεια των δραστηριοτήτων του Εμπορικού και Βιομηχανικού Επιμελητηρίου Πειραιώς, γεγονός που συνδέεται άρρηκτα με την επαρκή και ικανή στελέχωσή του σε ανθρώπινο δυναμικό.*

*Ενδεικτικά αναφέρουμε την, έως σήμερα, αδυναμία κάλυψης των προκηρυχθεισών θέσεων για το Επιμελητήριο από το έτος 2020 (επαναλαμβανόμενα αιτήματα αναπλήρωσης), λόγω σημαντικών καθυστερήσεων που συνδέονται με τις παθογένειες του Συστήματος Πρόσληψης μέσω Α.Σ.Ε.Π.*

*Στο πλαίσιο αυτό σημειώνεται επίσης η αδυναμία επίλυσης του θέματος ενσωμάτωσης στον οργανισμό του, ολιγάριθμου προσωπικού που απασχολεί, επί 10ετία, το Ε.Β.Ε.Π., με σχέση αορίστου χρόνου.*

**Βεβαίωση ληξιπρόθεσμων τελών ΓΕΜΗ έτους 2019 και επόμενων (2020-2021-2022-2023)**

*Σύμφωνα με την τελευταία απόφαση της ΚΕΕΕ, η βεβαίωση των ληξιπρόθεσμων τελών ΓΕΜΗ θα πραγματοποιηθεί ως εξής:*

* *τα ληξιπρόθεσμα τέλη Γ.Ε.ΜΗ. των ετών 2019 και 2020 θα αποσταλούν για βεβαίωση εντός Απριλίου και Μαΐου αντίστοιχα.*
* *ο χρόνος αποστολής των ληξιπρόθεσμων τελών ΓΕΜΗ των ετών 2021,2022,2023, θα προσδιοριστεί στην προσεχή Γενική Συνέλευση της Κ.Ε.Ε.Ε. τον Μάιο.*

**ΤΟΜΕΑΣ ΕΜΠΟΡΙΟΥ & ΥΠΗΡΕΣΙΩΝ**

**Απόδοση εφαρμογής νέων μέτρων αντιμετώπισης ακρίβειας στην Αγορά**

*\* Οι δύο βασικές αιτίες που τροφοδοτούν τον πυρήνα του πληθωρισμού είναι οι υπηρεσίες και τα τρόφιμα. Αναλυτικά, η επιτάχυνση του πληθωρισμού στις υπηρεσίες αυξήθηκε στο 3,9% τον Μάρτιο από 3,5% τον Φεβρουάριο, ενώ στα τρόφιμα επιβραδύνθηκε ο ρυθμός στο 4,8% από 5,8%, αλλά παρέμεινε σε υψηλά επίπεδα. Αυτά τα στοιχεία ενδεχομένως να δείχνουν πως, ως προς τα τρόφιμα, τα κυβερνητικά μέτρα ανέκοψαν κατά (1) μια ποσοστιαία εβδομάδα τις ανατιμήσεις στο καλάθι του νοικοκυριού.*

**Eκπροσώπηση του Ε.Β.Ε.Π. στο Νέο Εθνικό Συμβούλιο Εφοδιαστικής Αλυσίδας και Logistics (λόγω λήξης θητεία του παλαιού), τουλάχιστον ως παρατηρητής με δικαίωμα λόγου.**

*\* η πρακτική του παρατηρητή χρησιμοποιείται και από άλλους οργανισμούς χωρίς καμία τροποποίηση νόμου.*

**Υποστήριξη Οφειλετών μέσω του Μηχανισμού Έγκαιρης Προειδοποίησης**

*\* η Κοινή Υπουργική Απόφαση αριθ. 4027/12.01.2022, όπως και το σχετικό έγγραφο της Γεν. Γραμματείας Χρηματοπιστωτικού Τομέα και Διαχείρισης Ιδιωτικού Χρέους αριθ. 35954/07.03.2024 αναφέρει ρητά ως «Φορείς Υποστήριξης Οφειλετών» Επαγγελματικούς φορείς, ήτοι τα Επαγγελματικά Επιμελητήρια, επαγγελματικούς φορείς και ινστιτούτα θεσμικών φορέων, γεγονός που εξαιρεί τα λοιπά Επιμελητήρια, μη παρέχοντας θεσμικά, αλλά και ουσιαστικά, την καθ’ ύλην αρμοδιότητα υποστήριξης της εν λόγω πρωτοβουλίας.*

**Προσθήκες κεφαλαίων στο Εγχειρίδιο – Οδηγό της ΑΑΔΕ για εξαγωγές**

*\* επιστολή Ε.Β.Ε.Π. προς Διοικητή Α.Α.Δ.Ε. για συμπλήρωση με την προσθήκη 2 κεφαλαίων που άπτονται των εφοδιασμών ναυπηγείων και κρουαζιεροπλοίων στο, ως άνω, εξαιρετικής σημασίας για τον επιχειρηματικό κόσμο, εγχειρίδιο, με στόχο την επίλυση χρόνιων προβλημάτων τους.*

**Ρύθμιση υποχρέωσης χορήγησης των προκαθορισμένων εκπτώσεων επί των τιμολογίων πώλησης αλκοολούχων ποτών**

*\* οι πολυεθνικές εισαγωγικές εταιρίες αλκοολούχων ποτών να χορηγούν τις εκπτώσεις επί των τιμολογίων αγοράς και όχι εκ των υστέρων με πιστωτικά τιμολόγια.*

**Έλεγχος των, εκτός Κεντρικής Αγοράς Αθηνών, επιχειρήσεων χονδρικής εμπορίας οπωροκηπευτικών προϊόντων και φρούτων**

*\* λειτουργία των ως άνω επιχειρήσεων χωρίς άδεια ίδρυσης και λειτουργίας καταστήματος υγειονομικού ενδιαφέροντος.*

**Πρόγραμμα «ΕΡΕΥΝΩ – ΚΑΙΝΟΤΟΜΩ»**

*\* περιορισμός στη λήψη χρηματοδότησης για την επιχορήγηση επιλέξιμων δαπανών μίας Μμε*

**ΤΟΜΕΑΣ ΒΙΟΜΗΧΑΝΙΑΣ**

**Μελέτη Υπ. Ανάπτυξης για το Νόμο 3325/2005 περί αδειοδοτήσεων στην Αττική**

*\* σύσταση κοινής επιτροπής από τον ΟΟΣΑ - εξέλιξη της συνεργασίας - δυνατότητα συμμετοχής σε σχετική ομάδα εργασίας.*

**Θέμα άτυπων βιομηχανικών συγκεντρώσεων**

*\* διακήρυξη Μελέτης περί πρότασης δημιουργίας πάρκων εξυγίανσης σε τρεις περιοχές στην Αττική (π.χ. Οινόφυτα).*

**Εξέλιξη θέματος ΟΠΣ ΑΑΔΕ**

*\* αντικατάσταση του notify business (προσδιορισμός χρόνου έναρξης λειτουργίας)*

**Εξέλιξη διαδικασίας διαβούλευσης επί του θέματος των Πρότυπων Περιβαλλοντικών δεσμεύσεων (ΠΠΔ)**

*\* μεταβίβαση θέματος στο Υπουργείο Περιβάλλοντος – δεν γνωρίζουμε την εξέλιξη*

**Μελέτη Περιβαλλοντικών Επιπτώσεων (ΜΠΕ) για το πάρκο ΒΙΠΑΝΟΤ Ασπροπύργου**

*\* εκκρεμότητα διαβούλευσης επί του θέματος μετά την απόφαση του Συμβουλίου Επικρατείας*

**Επανεξέταση του θεσμικού πλαισίου για τα τεχνικά επαγγέλματα**

*\* αναγκαία η επίσπευση έκδοσης της σχετικής Υπουργικής Απόφασης ρύθμισης αδειών άσκησης τεχνικών επαγγελμάτων, όπως χειρισμός κλαρκ κ.α.*

*(απλοποίηση διαδικασιών κατάρτισης - πιστοποίησης, εξεταστέα ύλη, προϋπηρεσία, ενοποίηση παραβόλων κλπ.)*

**Ενεργειακές Επενδύσεις**

\* *απελευθέρωση αδειοδοτήσεων ενεργειακών επενδύσεων στη βιομηχανία*